Umro lider Severne Koreje
Kim Džong-Il umro je u subotu od posledica srčanog udara, dok je putovao vozom na jednu od svojih turneja „rukovođenja na terenu“
Vojska je razvijala i testirala rakete po naređenju severnokorejskog lidera Kima Džong-Ila. Za njegovo vreme sateliti su lansirani u orbitu i razvijano je nuklearno oružje, koje je i testirano. Nuklearni program ovog usamljenog i nepredviljivog vođe duboko je zabrinjavao južnokorejske susede kao i Vašington. SAD, Kina, Japan, Rusija i Južna Koreja su inicirale pregovore sa Severnom Korejom sa ciljem obuzdavanja nuklearnih ambicija Pjonganga. Uprkos određenom napretku u tome, Severna Koreja je nastavila sa nuklearnim probama. Kim Džong-Il je došao na vlast 1994. posle smrti svoga oca i osnivača Severne Koreje, Kim Il Sunga. O preminulom Kimu nedostaju potpuno precizni biografski podaci. On se retko pojavljivao u javnosti, njegov glas se takođe retko čuo na medijima. Kimov fizički izgled je bio poznat širom sveta. Bio je niskog rasta, nosio je cipele sa uzdignutim petama, a i visoko uzdignuta frizura je možda trebalo da ga učinim višim. Kažu da je bio ljubitelj vestern filmova i da je imao video kolekciju od 20,000 traka i DVD-a. Slično svom ocu, Kim Džong-Il je stavljao vojsku na prvo mesto. Trošio je veliki deo oskudnih sredstava zemlje na vojsku, koja je peta po veličini u svetu. Kim Džong-Il je rođen februara 1942. Univerzitetsku diplomu je stekao 1964, kada je postao i član korejske Radničke partije. Kim je više od tri decenije radio na tome da ojača imidž svoga oca. Međutim, korejska ekonomija je doživela udar posle nekoliko prirodnih katastrofa i pada Sovjetskog Saveza od kojeg je dobijala pomoć. Kako se procenjuje, od gladi koja je vladala sredinom 1990-ih umrlo je do dva miliona ljudi. Brus Klingner je stručnjak za severostočnu Aziju u naučno- istraživačkoj Fondaciji Heritidž. Međutim, Klingner kaže da su stvari mogle biti drugačije da Kim nije izolovao Severnu Koreju od ostatka sveta „ Mnogi u svetu smatraju Kim Džong-Ila surovim diktatorom koji je razvijao nuklearni program, dok je narod gladovao. Kim Džong-Il je, kako se veruje, imao tri sina sa dve žene i jednu ćerku sa trećom ženom. Sredinom 2009. počele su da kruže informacije da bi severnokorejskog lidera mogao da nasledni njegov najmlađi sin Kim Džong-Un. Kim Džong-Un, za koga se veruje da je ima oko 26 godina, pohađao je školu u Švajcarskoj. To je sve što se zna o čoveku koji bi mogao da nastavi porodičnu dinastiju u Severnoj Koreji.